EELNÕU

08.06.2024

**Elektrituruseaduse muutmise seadus**

**§ 1.** **Elektrituruseaduse muutmine**

Elektrituruseaduses tehakse järgmised muudatused:

**1)** paragrahvi 3 täiendatakse punktiga 61 järgmises sõnastuses:

„61) dünaamilise elektrihinnaga leping – elektrileping, mis kajastab osaliselt või täielikult hinnakõikumisi Eesti hinnapiirkonna järgmise päeva turul kauplemisperioodide lõikes;“;

**2)** paragrahvi 3 lõige 131 loetakse lõikeks 132 ja paragrahvi täiendatakse punktiga 131 järgmises sõnastuses:

„131) kauplemisperioodi netomõõtmine – mõõtepunkti kauplemisperioodil läbinud tootmis- ja tarbimissuunalise elektrienergia saldeerimine;“;

**3)** paragrahvi 3 punkt 16 täiendatakse pärast sõna tariifilülitusseadmed tekstiosaga „, sealhulgas seade, mis ei suuda andmeid edastada ega vastu võtta“;

**4)** paragrahvi 3 punktis 224 asendatakse tekstiosa „ajavahemik 1. aprillist kuni 31. märtsini“ sõnaga „kalendrikuu“;

**5)** paragrahvi 3 punkt 225 muudetakse ja sõnastatakse järgmiselt:

„225) seotud ettevõtjad – kaks või enam ettevõtjat kontsernis ja samadele aktsionäridele kuuluvad ettevõtjad;“;

**6)** paragrahvi 3 punktid 263 ja 264 loetakse vastavalt puntkideks 264 ja 265 ja paragrahvi täiendatakse punktiga 263 järgmises sõnastuses:

„263) tähtajaline fikseeritud elektrihinnaga leping – fikseeritud kehtivusajaga elektrileping, mille lepingulised tingimused ja elektrihind püsivad lepingu kehtivusajal muutumatuna;“;

**7)** paragrahvi 3 täiendatakse punktiga 266 järgmises sõnastuses:

„266) vahetustasu – tasu või trahv, mille tarnija, agregeerimisega tegelev turuosaline või võrguettevõtja otse või kaudselt määrab tarbijale tarnija või agregeerimisega tegeleva turuosalise vahetamise eest;“;

**8)** paragrahvi 214 lõiget 3 muudetakse ja sõnastatakse järgmiselt:

„(3) Süsteemihaldur töötab välja elektriturul tarbimiskajas osalemise tingimused, viib läbi avaliku konsultatsiooni, kooskõlastab tingimused Konkurentsiametiga ja avalikustab nimetatud tingimused oma veebilehel. Tingimuste väljatöötamisel lähtutakse käesolevast seadusest, elektrituru toimimise võrgueeskirjas sätestatud nõuetest, Euroopa Parlamendi ja nõukogu määrusest (EL) 2019/943 ja selle artikkel 59 alusel kehtestatud rakendusaktidest.“;

**9)** paragrahvi 214 täiendatakse lõikega 5 järgmises sõnastuses:

„(5) Elektriturul tarbimiskajas osalemise tingimustega seotud õigused ja kohustused sätestatakse üksikasjalikumalt elektrituru toimimise võrgueeskirjas.“;

**10)** paragrahvi 421 lõike 3 punkti 4 täiendatakse enne sõna „mõõteandmed“ sõnaga „kauplemisperioodi netomõõdetud“;

**11)** paragrahvi 44 lõikes 41 ja § 761 lõikes 2 asendatakse sõna „sidusettevõtjat“ sõnadega „endaga seotud ettevõtjaid“;

**12)** paragrahvi 44 täiendatakse lõikega 81 järgmises sõnastuses:

„(81) Avatud tarnija ja bilansihaldur ei nõua agregaatoriga agregeerimislepingu sõlminud tarbijalt ja aktiivselt võrguteenuse kasutajalt alusetuid makseid ega trahve ega rakenda nende suhtes muid põhjendamatuid lepingulisi piiranguid ega tehnilisi nõudeid, mis tulenevad sellest, et tarbija või aktiivne võrguteenuse kasutaja osaleb agregeerimises.“;

**13)** paragrahvi 592 lõiget 1 täiendatakse teise lausega järgmises sõnastuses: „Võrguteenuse tarbimise mahu ja otseliini kaudu tarbitud elektrienergia koguse arvestuseks kasutatakse netomõõtmist.“;

**14)** paragrahvi 592 täiendatakse lõikega 10 järgmises sõnastuses:

„(10) Salvestusperioodi vältel elektrivõrgust või otseliinist alates 20 kW nimivõimsusega energiasalvestusüksusesse salvestatud elektrienergiale samal perioodil elektrivõrku või otseliini tagastatud elektrienergia koguse ulatuses käesoleva seaduse §-s 592 nimetatud toetuste rahastamise kuluei rakendu, kui täidetud on vähemalt üks järgnevatest tingimustest:

1) energiasalvestusüksusele on käesoleva seaduse paragrahvi 67 lõike 11 kohaselt rajatud täiendav mõõtepunkt;

2) energiasalvestusüksuse poolt kasutatavas mõõtepunktis puudub muu tarbimine kui

energiasalvestusüksuse või elektrijaama omatarve;

3) energiasalvestusüksuse poolt kasutatavas mõõtepunktis toimub üksnes elektrienergia salvestamine ja tarbimine.“.

**15)** paragrahvi 63 lõikes 6 asendatakse sõnad „vähemalt ühes üleriigilise levikuga päevalehes“ sõnadega „jaotusvõrguettevõtja veebilehel“;

**16)** paragrahvi 66 täiendatakse lõigetega 81 ja 82 järgmises sõnastuses:

„(81) Jaotusvõrguettevõtja, kes on vertikaalselt integreeritud ettevõtja ja kelle võrku ühendatud tarbijate elektritarbimise kogus on väiksem kui 100 gigavatt-tundi aastas, ei pea käesoleva paragrahvi lõikes 8 nimetatud võrgu kümneaastast arengukava koostama.

(82) Valdkonna eest vastutav minister võib kehtestada võrgu kümneaastase arengukava täpsemad nõuded elektrisüsteemi toimimise võrgueeskirjas.“;

**17)** Paragrahvi 66 lõike 9 punkt 2 muudetakse ja sõnastatakse järgmiselt:

„2) investeerimisprojektide nimekiri, ajakava ja planeeritud maksumus;“;

**18)** Paragrahvi 66 lõike 12 punkti 3 muudetakse ja sõnastatakse järgmiselt:

„3) kavandatavate investeeringute nimekiri järgmiseks viieks kuni kümneks aastaks, nende ajakava ja planeeritud kogumaksumus;“;

**19)** paragrahvi 66 lõige 14 muudetakse ja sõnastatakse järgmiselt:

„(14) Konkurentsiamet konsulteerib käesoleva paragrahvi lõike 12 alusel koostatud arengukava üle vaadates kõikide võrguühenduse kasutajatega ja avaldab konsultatsiooni tulemused oma veebilehel.“;

**20**) paragrahvi 66 täiendatakse lõiketega 141 ja 142 järgmises sõnastuses:

„(141) Konkurentsiamet võib teha võrguettevõtjale ettekirjutuse arengukava käesolevas seaduses sätestatud tingimustega kooskõlla viimiseks. Konkurentsiamet avaldab investeerimisprojektide nimekirja, ajakava ja planeeritud kogumaksumuse oma veebilehel ning jälgib arengukava elluviimist.

(142) Põhi- ja jaotusvõrguettevõtjad esitavad Konkurentsiametile võrgu arengukava kohaste investeeringute täitmise kohta aruande iga aasta 3. märtsiks.“;

**21)** paragrahvi 662 lõikes 1 ja § 663 lõikes 2 asendatakse sõnad „oma sidusettevõtjat“ sõnadega „endaga seotud ettevõtjaid“;

**22)** paragrahvi 663 lõike 3 teine lause muudetakse ja sõnastatakse järgmiselt:

„Konkurentsiamet võib jätta riigihanke tingimused kooskõlastamata ja teha ettekirjutuse nende muutmiseks, kui need ei taga kuluefektiivset teenuse hankimist või ei vasta võrdse kohtlemise ja läbipaistvuse põhimõttele.“;

**23)** paragrahvi 67 täiendatakse lõigetega 11–14 järgmises sõnastuses:

„(11) Võrguettevõtja rajab turuosalise taotluse alusel alates 20 kW nimivõimsusega energiasalvestusüksusesse salvestusperioodi jooksul salvestatud elektrienergia koguse kindlaksmääramiseks liitumispunkti täiendava mõõtepunkti.

(12) Liitumispunktis mitteasuva täiendava mõõtepunkti võib rajada turuosaline ise vastavalt võrguettevõtja tingimustele.

(13) Täiendava mõõtepunkti rajamisega kaasnevad kulud kannab turuosaline.

(14) Mõõtepunkti kasutamise tingimustes ja mõõteandmete käitlemises lepitakse kokku liitumispunkti suhtes sõlmitud võrgulepingus. Võrguettevõtjal on õigus nõuda mõõtepunkti eesmärgipärase kasutamise tõendamist.“;

**24)** Paragarahvi 67 lõike 6 esimene lause muudetakse ja sõnastatakse järgmiselt:

„Võrguettevõtja paigaldab turuosalise või sellele turuosalisele elektrienergiat müüva müüja taotluse alusel või võib oma algatusel paigaldada oma teeninduspiirkonnas mõõtmiseks tehniliselt keerukama mõõteseadme, kui on turuosalisele ette nähtud käesolevas seaduses ja elektrisüsteemi toimimise võrgueeskirjas, ning teostada mõõtmist selle mõõteseadme abil.“;

**25)** paragrahvi 70 lõikes 6 asendatakse sõnad „või vähemalt ühes üleriigilise levikuga päevalehes ning“ sõnaga „ja“;

**26)** paragrahvi 71 täiendatakse lõikega 11 järgmises sõnastuses:

„(11) Võrguettevõtja kasutab käesoleva paragrahvi lõike 1 punktides 4 ja 6 nimetatud tasu võtmiseks netomõõtmist.“;

**27)** paragrahvi 71 täiendatakse lõigetega 101 ja 102 järgmises sõnastuses:

„(101) Salvestusperioodi vältel elektrivõrgust alates 20 kW nimisvõimsusega energiasalvestusüksusesse salvestatud elektrienergia eest samal perioodil elektrivõrku tagastatud elektrienergia koguse ulatuses käesoleva paragrahvi lõike 1 punkti 4 kohast edastamistasu ei võeta juhul, kui on täidetud vähemalt üks järgnevatest tingimustest:

1) energiasalvestusüksusele on käesoleva seaduse paragrahvi 67 lõike 11 kohaselt rajatud täiendav mõõtepunkt;

2) energiasalvestusüksuse poolt kasutatavas mõõtepunktis puudub muu tarbimine kui

energiasalvestusüksuse või elektrijaama omatarve;

3) energiasalvestusüksuse poolt kasutatavas mõõtepunktis toimub üksnes elektrienergia salvestamine ja tarbimine.

(102) Võrguettevõtjal on õigus rakendada käesoleva seaduse paragrahvi 67 lõike 11 kohase mõõtepunkti kasutamise tingimuste rikkumise korral salvestatud elektrienergia koguste suhtes edastamistasu ja toetuste rahastamise kulu vastavalt võrgust tarbitud elektrienergia kogustele kuni mõõtepunkti eesmärgipärase kasutamise tõendamiseni ja tagasiulatuvalt kuni 12 kuu ulatuses rikkumise tuvastamisest.“;

**28)** paragrahvi 74 lõigetes 1 ja 2 asendatakse sõnad „vähemalt ühes üleriigilise levikuga päevalehes“ sõnadega „võrguettevõtja veebilehel“;

**29)** paragrahvi 751 lõiget 1 täiendatakse pärast esimest lauset järgmise lausega:

„Tarbija arve ja info arvetel peab olema täpne, kergesti mõistetav, selge, ülevaatlik, kasutajasõbralik ja hõlbustama arvete omavahelist võrdlemist.“;

**30)** paragrahvi 751 lõiget 1 täiendatakse punktidega 11–18 järgmises sõnastuses:

„11) teenuse osutaja nimi ja kontaktandmed, telefoninumber ja e-posti aadress;

12) arveldusperioodil tarbitud elektrienergia kogus, tasumisele kuuluv maksumus ja selle jaotus vähemalt käesoleva paragrahvi lõikes 21 nimetatud komponentide lõikes;

13) arve maksmise tähtaeg;

14) lepingu kehtivusaeg;

15) arves esitamise aluseks oleva mõõtepunkti EIC-kood;

16) kui tarbija ja müüja vahelises lepingus on kokku lepitud teenuse hinna muutumine, siis teave hinna muutumise kohta koos muudatuse toimumise kuupäevaga;

17) viide Konkurentsiameti usaldusmärgisega võrdlemisvahendi veebilehele;

18) viide käesoleva seaduse § 421 lõikes 1 kirjeldatud andmevahetusplatvormi veebilehele;“;

**31)** paragrahvi 751 täiendatakse lõigetega 21–23 järgmises sõnastuses:

„(21) Tarbijale esitataval arvel tuleb eraldada energia- ja tarnekomponent, võrgukomponent ning lisanduvad tasud, maksud ja lõivud vastavalt määruses (EL) 2016/1952 kehtestatud mõistetele.

(22) Müüja pakub tarbijale võimalust saada arveid ja arvetel esitatavat teavet elektrooniliselt.

(23) Müüja võimaldab arve tasumiseks erinevaid makseviise ja paindlikku korda.“;

**32)** paragrahvi 751 täiendatakse lõikega 31 järgmises sõnastuses:

„(31) Müüja esitab tarbijale arve netomõõtmisel mõõdetud elektri eest.“;

**33)** paragrahvi 751 täiendatakse lõikega 5 järgmises sõnatuses:

„(5) Tarbija taotlusel esitab müüja tarbijale selgituse, kuidas tema arve on koostatud.“;

**34)** paragrahvi 87 lõike 1 punkt 9 muudetakse ja sõnastatakse järgmiselt:

„9) teave kaebuste käsitlemise kohta, sealhulgas teave tarbija õiguste kohta, mis seonduvad vaidluste kohtuvälise lahendamisega vastavalt tarbijakaitse seadusele ning õiguse kohta pöörduda kaebusega käesoleva seaduse §-s 99 sätestatud juhtudel Konkurentsiameti poole;“;

**35)** paragrahvi 87 täiendatakse lõikega 11 järgmises sõnastuses:

„(11) Elektrimüüja esitab elektrilepingut sõlmida soovivale tarbijale enne lepingu sõlmimist lepingu lühikokkuvõtte, mis sisaldab käesoleva paragrahvi lõikes 1 nimetatud teavet.“;

**36)** paragrahv 87 lõikes 3 asendatakse sõna „tasu“ sõnaga „vahetustasu“ ja täiendatakse pärast sõna „küsida“ tekstiosaga „, välja arvatud käesoleva seaduse § 88 lõikes 5 sätestatud juhul“;

**37)** paragrahvi 87 täiendatakse lõigetega 6 ja 7 järgmises sõnastuses:

„(6) Elektrimüüja, kes teenindab vähemalt 200 tuhandet tarbijat, peab pakkuma tarbijatele dünaamilise elektrihinnaga lepinguid ja vähemalt aastase kehtivusajaga tähtaegseid fikseeritud elektrihinnaga lepinguid.

(7) Elektrilepingu sõlmimise eel teavitab elektrimüüja tarbijat sõlmitava lepinguga kaasnevatest võimalustest, maksumusest ja riskidest.“;

**38)** paragrahvi 88 lõiget 5 mudetakse ja sõnastatakse järgmiselt:

„Elektrimüüja või agregaator võib nõuda tarbijalt tähtajalise elektrilepingu või agregeerimislepingu ennetähtaegse lõpetamise tasu tingimusel, et tasu on tarbijaga sõlmitud lepingus ette nähtud ja tasust on tarbijat enne lepingu sõlmimist selgelt teavitatud. Ennetähtaegse lõpetamise tasu peab olema põhjendatud ja ei tohi ületada lepingu lõpetamisega elektrimüüjale või agregaatorile kaasnevat otsest rahalist kahju“;

**39)** paragrahvi 89 täiendatakse lõikega 6 järgmises sõnastuses:

„(6) Fikseeritud elektrihinnaga lepingu lõppemisel peab elektrimüüja viima tarbija üle uuele fikseeritud elektrihinnaga lepingule või tarbija nõusolekul sõlmima dünaamilise elektrihinnaga lepingu.“;

**40)** paragrahvi 90 lõike 2 teist lauset täiendatakse pärast sõna „teave“ tekstiosaga:

„ning tasuta teave muude võimaluste kohta kui tarbimiskoha võrgust lahtiühendamine.“;

**41)** paragrahvi 90 täiendatakse lõikega 21 järgmises sõnastuses:

„(21) Käesoleva paragrahvi lõikes 2 nimetatud teabe muude võimaluste kohta kui võrgust lahti ühendamine peab sisaldama vähemalt järgmist:

1) teave sotsiaalhoolekandeseaduses sätestatud võimaluste kohta;

2) teave energia säästmise võimaluste kohta või viide teavet sisaldavatele veebilehtedele;

3) teave alternatiivsete maksevõimaluste kohta, näiteks võlgnevuse eest osamaksetena või maksegraafiku alusel tasumine;

4) teave võrguühenduse võimsuse piiramise võimaluste kohta.“;

**42)** paragrahvi 93 lõike 6 punkt 18muudetakse ja sõnastatakse järgmiselt:

„18) jälgib turu olukorda ja konkurentsi taset, sealhulgas dünaamilise elektrihinnaga lepingute statistikat, arenguid ja dünaamilise elektrihinnaga lepingute mõju tarbijate arvetele, ning avaldab vähemalt kord aastas sellekohase aruande, mis sisaldab ka soovitusi elektrimüüjatele kodutarbijatele müüdava elektrienergia hinna kujunduse kohta;“;

**43)** paragrahvi 93 lõiget 6 täiendatakse punktiga 223 järgmises sõnastuses:

„223) jälgib tarbimiskajas osalemise ja agregeerimise mahtusid ning turu käivitumist ning hindab käesoleva seaduse § 214 lõikes 3 nimetatud tingimuste uuendamise vajadust;“;

**44)** paragrahvi 93 lõiget 11 täiendatakse peale sõna „kasutajaid“ sõnadega „ja agregeerimislepinguid“;

**45)** paragrahvi 1113 täiendatakse lõikega 20 järgmises sõnastuses:

„(20) Käesoleva seaduse paragrahvi 71 lõikes 102 nimetatud tasude maksmist tagasiulatuvalt rakendatakse 12 kuud pärast lõike jõustumist.“.

**§ 2. Seaduse jõustumine**

Käesoleva seaduse § 1 punktid 14, 23, 27 ja 45 jõustuvad 2025. aasta 1. jaanuaril.